Grupul Agroland vizează în 2025 vânzări nete consolidate de 363,4 milioane de lei și un profit operațional de 19,4 milioane de lei
Agroland Business System (BVB: AG), grup antreprenorial românesc de retail, agricultură și alimentație, care deține cea mai mare rețea de magazine agricole din România, vizează pentru anul 2025, la nivel consolidat, vânzări nete în valoare de 363,4 milioane de lei, în creștere cu 14% față de rezultatul obținut în 2024, un profit operațional de 19,4 milioane de lei și un profit net de 9,8 milioane de lei.